Gw mau tau Sinopsis dari Pengantin Satu Malam. Jelasin dalam bahasa melayu

Mengisarkan mengenai kisah Zulaikha Nasrin (Amelia Henderson) yang tersepit antara menyelamatkan nyawa ibu atau maruah dirinya.  Dugaan datang menimpa hidup Zulaikha apabila dia terpaksa berhenti kerja kerana perangai tidak senonoh majikannya. Adli teman lelakinya pula memilih untuk memutuskan hubungan dan ibunya sakit serta memerlukan kos rawatan yang tinggi. Sementara itu, Zahred Hadri (Nazim Othman) pula membenci wanita apabila cintanya dikhianati.

Zahred kecewa setelah mengetahui kekasihnya, Balqis (Sanjna Suri) curang ketika dia berada di Jepun dengan menjadi isteri kedua bapanya, menyebabkan Zahred membenci bapanya telah mengkhianati dirinya. Dato Haris (Edika Yusof), bapa Zahred sememangnya seorang playboy besar dan sentiasa mencari wanita jelita. Ibu kepada Zahred iaitu Datin Roziah (Norish Karman) lebih dikenali sebagai Frida berasa kecewa dan makan hati dengan sikap suaminya itu.

Empat tahun berlalu, Zulaikha kemudiannya memulakan pekerjaan baharunya di syarikat Mega Emas milik Zahred dan sahabatnya, Rasul Fadlan (Fizo Omar). Kehadiran Zulaikha telah mengingatkan Zahred kepada bekas kekasihnya, Balqis.  Sejak dikecewakan oleh cinta lampau, Zahred yang amat membenci wanita, sering mencari kesalahan dan membuli Zulaikha di tempat kerja. Namun sebaliknya, Rasul sentiasa mengambil berat dan melayan Zulaikha dengan baik.  Suatu hari, Zulaikha yang terdesak perlukan duit untuk menyelamatkan nyawa ibunya, cuba meraih pinjaman RM100 ribu daripada Zahred. Malah Zulaikha sanggup mencagarkan rumah demi mendapatkan pinjaman daripada syarikat.

Walaubagaimanapun, Zahred menolak cagaran itu, sebaliknya apa yang dimahukan adalah supaya Zulaikha menjadi isteri ‘satu malam’ kepadanya. Adakah Zulaikha setuju? Apakah yang bakal dipilih oleh Zulaikha antara nyawa ibu dan maruah diri?